CELEX: 32021D0380
Language: lv
Date: 2021-03-01 00:00:00
Title: Komisijas Īstenošanas lēmums (ES) 2021/380 (2021. gada 1. marts), ar ko apstiprina plānu Āfrikas cūku mēra izskaušanai savvaļas cūku populācijās konkrētos Vācijas apgabalos (izziņots ar dokumenta numuru C(2021) 1248) (Autentisks ir tikai teksts vācu valodā) (Dokuments attiecas uz EEZ)

3.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 73/86
               
            
         KOMISIJAS ĪSTENOŠANAS LĒMUMS (ES) 2021/380
         (2021. gada 1. marts),
         ar ko apstiprina plānu Āfrikas cūku mēra izskaušanai savvaļas cūku populācijās konkrētos Vācijas apgabalos
         
            
               (izziņots ar dokumenta numuru C(2021) 1248)
            
         
         (Autentisks ir tikai teksts vācu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 2002/60/EK (2002. gada 27. jūnijs), ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (1), un jo īpaši tās 16. panta 1. punkta otro daļu,
         tā kā:
         
                     (1)
                  
                  
                     Direktīva 2002/60/EK nosaka obligātos Savienības pasākumus, kas jāveic, lai kontrolētu Āfrikas cūku mēri, tostarp tos pasākumus, kas jāpiemēro, ja tiek saņemts apstiprinājums par Āfrikas cūku mēri savvaļas cūkām.
                  
               
                     (2)
                  
                  
                     Turklāt Komisijas Īstenošanas lēmums 2014/709/ES (2) nosaka dzīvnieku veselības kontroles pasākumus attiecībā uz Āfrikas cūku mēri pielikumā noteiktajās dalībvalstīs vai to apgabalos (“attiecīgās dalībvalstis”), bet attiecībā uz savvaļas cūku pārvietošanu un informēšanas saistībām – visās dalībvalstīs. Īstenošanas lēmuma 2014/709/ES pielikumā ir precizēti un norādīti konkrēti attiecīgo dalībvalstu apgabali, kuri atkarībā no minētās slimības epidemioloģiskās situācijas diferencēti pēc riska līmeņa, ieskaitot augsta riska apgabalus. Minētais pielikums ir vairākas reizes grozīts, lai ņemtu vērā Āfrikas cūku mēra epidemioloģiskās situācijas pārmaiņas Savienībā, kuras bija jāatspoguļo minētajā pielikumā.
                  
               
                     (3)
                  
                  
                     Vācija 2020. gadā paziņoja Komisijai par Āfrikas cūku mēra gadījumiem savvaļas cūku populācijās, un tā ir pienācīgi veikusi slimības kontroles pasākumus, kas prasīti Direktīvā 2002/60/EK.
                  
               
                     (4)
                  
                  
                     Ņemot vērā pašreizējo epidemioloģisko situāciju, Vācija 2020. gada 11. decembrī saskaņā ar Direktīvas 2002/60/EK 16. pantu iesniedza Komisijai plānu Āfrikas cūku mēra izskaušanai (“izskaušanas plāns”).
                  
               
                     (5)
                  
                  
                     Īstenošanas lēmuma 2014/709/ES pielikums pēdējo reizi tika grozīts ar Komisijas Īstenošanas lēmumu (ES) 2021/123 (3), lai cita starpā ņemtu vērā savvaļas cūku saslimšanas gadījumus ar Āfrikas cūku mēri Vācijā, un minētā pielikuma I un II daļā tagad ir iekļauti inficētie Vācijas apgabali.
                  
               
                     (6)
                  
                  
                     Vācijas iesniegto izskaušanas plānu Komisija ir izskatījusi un konstatējusi, ka tas atbilst Direktīvas 2002/60/EK 16. panta prasībām. Tādēļ izskaušanas plāns būtu attiecīgi jāapstiprina.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Ar šo apstiprina Vācijas 2020. gada 11. decembrī saskaņā ar Direktīvas 2002/60/EK 16. panta 1. punktu iesniegto plānu Āfrikas cūku mēra izskaušanai savvaļas cūku populācijās apgabalos, kas minēti Īstenošanas lēmuma 2014/709/ES pielikumā.
         
         
            2. pants
            Vācijā stājas spēkā normatīvie un administratīvie akti, kas vajadzīgi, lai 30 dienu laikā pēc šā lēmuma pieņemšanas dienas īstenotu izskaušanas plānu.
         
         
            3. pants
            Šis lēmums ir adresēts Vācijas Federatīvajai Republikai.
         
         
            Briselē, 2021. gada 1. martā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 192, 20.7.2002., 27. lpp.
         
         
            (2)  Komisijas Īstenošanas lēmums 2014/709/ES (2014. gada 9. oktobris) par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (OV L 295, 11.10.2014., 63. lpp.).
         
            (3)  Komisijas Īstenošanas lēmums (ES) 2021/123 (2021. gada 2. februāris), ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 38, 3.2.2021., 63. lpp.).